English: Well, thank you very much, Llywydd. It's clear that Plaid Cymru has arrived, because the Conservatives spend more time discussing the Plaid Cymru manifesto and policies than they discuss their own policies, and again that underlines, I think, how increasingly irrelevant the Conservatives are becoming in this place. I'm pleased that Sam read the Plaid Cymru manifesto. I hope he read the rest of the manifesto to learn a few lessons as to what the Conservatives need to emulate. Yes, Plaid Cymru opposed these CJCs, but that primary legislation was passed against our wishes, and of course the focus now is to ensure that these CJCs, which will come into existence, never mind what the Conservatives do this afternoon, are introduced in the way that is in keeping with the principles that we as a party still adhere to. And if you read the co-operation agreement with the Government, you will see that we state quite clearly that we will continue - and I quote - to 'keep regional partnership working under review' and that we of course will ensure that they are 'based on local priorities', which is exactly that fact that we need to keep that link with local democracy. Now, I will also tell the Conservative spokesperson that you need to listen better when the Minister for local government answers my questions in this Senedd, because, only a fortnight ago, I asked that question on taking more responsibilities away from local government up to these CJCs, and I will again quote, to save you looking at the Record. What the Minister said in response to me was, 'There will be no shifting of responsibilities unless those requests came from local authorities themselves.' So, don't come here to scaremonger. Yes, we are serious about ensuring that services remain as local as possible, and we will scrutinise these additional regulations that will come before this Senedd through that lens. Moving these structures does run the risk - and I agree - it runs the risk that we will create an additional tier of governance and that will bring bureaucracy and additional costs in its wake, but what you're voting for on these regulations today isn't going to change the fact that the CJCs will be established. So grow up, engage with the debate and ensure that the CJCs do operate in the way you want them to, rather than burying your heads in the sand. But I'm responding to the debate in the way that the Minister should do, perhaps, so I will stop there. But there is a valid point on costs. The regulatory impact assessment shows that over six years, the cost could be between £10 million and £16 million, and the question is: where is that money coming from? Now, as one council leader told me, they're not in a position to second human resources to fill some of these posts because they are already under huge pressures when it comes to human resources in terms of providing core services. They're not in a position either to top slice their financial resources as local authorities, because services are under huge pressure because of the financial situation that we are all aware of. So, there is a question to be answered there and that is my fundamental question to the Minister today. The Government has insisted that these CJCs are established, so I assume, Minister, that the Government will be funding them too.
Welsh: Wel, diolch yn fawr iawn, Llywydd. Mae'n amlwg bod Plaid Cymru wedi cyrraedd, oherwydd mae'r Ceidwadwyr yn treulio mwy o amser yn trafod maniffesto a pholisïau Plaid Cymru nag y maen nhw eu polisïau eu hunain, ac unwaith eto mae hynny'n tanseilio, dwi'n meddwl, pa mor gynyddol amherthnasol y mae'r Ceidwadwyr yn dod yn y lle yma. Dwi'n falch bod Sam wedi darllen maniffesto Plaid Cymru. Jest gobeithio ei fod e wedi darllen gweddill y maniffesto hefyd, er mwyn dysgu un neu ddau o bethau ynglŷn â beth sydd angen i'r Ceidwadwyr ei efelychu. Do, mi wnaeth Plaid Cymru wrthwynebu'r cydbwyllgorau corfforaethol yma, ond mi basiwyd y ddeddfwriaeth gynradd yna, yn erbyn ein dymuniad ni, ac wrth gwrs y ffocws nawr yw sicrhau bod y cydbwyllgorau yma, sydd yn mynd i ddod i fodolaeth, dim ots beth mae'r Ceidwadwyr yn pleidleisio heddiw, yn cael eu cyflwyno yn y modd mwyaf cydnaws a mwyaf triw i'r egwyddorion yr ydym ni fel plaid yn dal i sefyll arnyn nhw. Ac os darllenwch chi'r cytundeb cydweithredu gyda'r Llywodraeth, mi welwch chi ein bod ni'n dweud yn gwbl glir yn y fanna ein bod ni'n mynd i barhau - a dwi'n dyfynnu - i 'adolygu gwaith partneriaethau rhanbarthol' ac ein bod ni wrth gwrs yn sicrhau eu bod nhw yn cael eu 'seilio ar flaenoriaethau lleol', sef yn union, wrth gwrs, y ffaith bod angen cadw'r cysylltiad yna gyda democratiaeth leol. Nawr, mi ddywedaf yn ychwanegol hefyd wrth lefarydd y Ceidwadwyr bod rhaid i chi ddysgu i wrando'n well pan fo'r Gweinidog llywodraeth leol yn ateb fy nghwestiynau i yn y Senedd yn fan hyn, oherwydd, dim ond pythefnos yn ôl, mi ofynnais i'r cwestiwn ynglŷn â chymryd mwy o gyfrifoldebau o lywodraeth leol lan i lefel y cydbwyllgorau rhanbarthol yma, ac mi ddyfynnaf i eto i chi, i'ch safio chi rhag mynd i edrych ar y Record. Yr hyn y dywedodd y Gweinidog wrthyf i oedd, 'Ni fydd cyfrifoldebau'n cael eu symud oni bai bod y ceisiadau hynny'n dod gan awdurdodau lleol eu hunain.' Felly, peidiwch â dod fan hyn i godi bwganod. Ydyn, mi rŷn ni o ddifrif ynglŷn â sicrhau bod gwasanaethau'n aros mor lleol ag sy'n bosib, ac mi fyddwn ni yn craffu'r rheoliadau ychwanegol hefyd fydd yn dod gerbron y Senedd yma drwy'r lens yna. Mae symud y strwythurau yma yn rhedeg y risg - a dwi'n cytuno - yn rhedeg y risg ein bod ni'n mynd i greu haen ychwanegol o lywodraethiant a bod hynny'n dod â biwrocratiaeth a chost ychwanegol gydag e, ond dyw beth ŷch chi'n mynd i bleidleisio ar y rheoliadau yn fan hyn heddiw ddim yn mynd i newid y ffaith bod y CJCs yn dod. Felly, tyfwch lan, 'engage-wch' gyda'r ddadl a gwnewch yn siŵr bod y CJCs yn gweithredu yn y modd rŷch chi eisiau iddyn nhw, yn lle plannu'ch pennau yn y tywod. Beth bynnag, dwi'n ymateb i'r ddadl yn y modd y dylai'r Gweinidog gwneud, felly, gwnaf fi ddim gwneud hynny. Mae yna bwynt dilys ynglŷn â chost, mae yna bwynt dilys ynglŷn â chost. Mae'r asesiad effaith rheoleiddiol yn dangos dros chwe blynedd, gall y gost fod rhwng £10 miliwn ac £16 miliwn, a'r cwestiwn yw: o ble mae hwnna'n dod? Nawr, fel y dywedodd un arweinydd cyngor wrthyf i, dydyn nhw ddim mewn sefyllfa i secondio adnoddau dynol i lenwi rhai o'r swyddi yma oherwydd maen nhw'n gwegian yn barod pan fo'n dod i adnoddau dynol o safbwynt darparu gwasanaethau creiddiol. Dydyn nhw ddim chwaith mewn sefyllfa i 'top-slice-o' yr adnoddau ariannol sydd ganddyn nhw fel awdurdodau lleol, oherwydd mae gwasanaethau yn gwegian oherwydd y sefyllfa ariannol rŷn ni i gyd yn ymwybodol ohono. Felly, mae yna gwestiwn i'w ateb yn fanna a dyna fy nghwestiwn sylfaenol i i'r Gweinidog heddiw. Y Llywodraeth sydd wedi mynnu bod y cydbwyllgorau corfforaethol yma'n digwydd, felly, dwi'n tybio, Weinidog, mai'r Llywodraeth ddylai fod yn talu amdanyn nhw.